Dhuna sektare në Irak
Ofensiva e forcave irakiane kundër ISIS ka zgjuar shqetësimet për konflikte mes sunive dhe shiitëve
Forcat qeveritare irakiane po luftojnë për të sprapsur luftëtarët e Shtetit Islamik nga provinca Anbar me shumicë besimtarësh suni. Pritet që ata të luftojnë pa mbështetjen e grupeve shiite që mbështeten nga Irani, të cilët kanë dhënë një kontribut me vlerë në betejën kundër ISIS. Ndërkaq, po shtohen shqetësimet për dhunë sektare dhe sulme hakmarrëse nën ifluencën e Teheranit në konflikt: Ky është fronti i luftës kundër grupit ISIS në Irak. Luftëtarët e Shtetit Islamik kanë ndërmarrë një numër sulmesh kundër qytetit Ramadi, qendra e provincës Anbar. Po zhvillohen luftime shtëpi më shtëpi, thotë një komandant ushtarak irakian: Kryeministri irakian Haider al-Abadi inspektoi trupat në Anbar javën e kaluar, duke shpallur fillimin e ofensivës për të sprapsur ISIS nga kjo provincë. Por beteja pritet të zhvillohet pa mbështetjen e grupeve të armatosura shiite, të cilat kanë luajtur një rol jetik deri tani, thotë Afzal Ashraf i Institutit Mbretëror për Shërbimet e Armatosura: Pasi Shteti Islamik u dëbua nga Tikriti në fillim të muajit, luftëtarët shiitë u akuzuan për plaçkitje dhe vandalizëm të banesave dhe bizneseve të sunive. Sekretari i Përgjithshëm i OKB-së Ban Ki-Mooon foli për situatën gjatë qëndrimit në Katar të dielën: Irani ka luajtur një rol të rëndësishëm në stërvitjen dhe mbështetjen e grupeve ushtarake shiite, thotë zoti Ashraf. Gjenerali iranian Kasem Soleimani komandon shumë prej grupeve të armatosura shiite që veprojnë në Irak. Por ndikimi i tij është i kufizuar, thotë zoti Ashraf: Teherani dhe Perëndimi arritën një marrëveshje kornizë lidhur me programin bërthamor të Iranit në fillim të muajit. Irani duhet ta çojë më tej këtë sukses, thotë ish-diplomati iranian Mehrdad Konsari: Zyrtarë ushtarakë irakianë thonë se grupet e armatosura shiite janë tërhequr nga luftimet në Anbar. Ndërkaq, Shtetet e Bashkuara vazhdojnë të mbështesin forcat e qeverisë irakiane me goditje ajrore mbi pozicionet e ISIS.